8.7.2011 Euroopa Liidu Teataja L 180/3 KOMISJONI MÄÄRUS (EL) nr 656/2011, 7. juuli 2011, millega rakendatakse Euroopa Parlamendi ja nõukogu määrust (EÜ) nr 1185/2009, mis käsitleb pestitsiidide statistikat, seoses mõistete ja toimeainete loeteluga (EMPs kohaldatav tekst) EUROOPA KOMISJON, võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 1185/2009, mis käsitleb pestitsii- dide statistikat, (1) eelkõige selle artikli 5 lõikeid 2 ja 3, ning arvestades järgmist: (1) — Määrusega (EÜ) nr 1185/2009 kehtestatakse pestitsiidide müügi ja kasutamisega seotud võrreldava Euroopa statis- tika koostamise uus raamistik. (2) — Vastavalt määruse (EÜ) nr 1185/2009 artikli 5 lõikele 2 tuleb võtta vastu nimetatud määruse II lisa 2. jaos osutatud ,töödeldud ala” mõiste, sest võrreldavuse huvides tuleks liidus termineid mõista ja kohaldada ühetaoliselt. (3) — Vastavalt määruse (EÜ) nr 1185/2009 artikli 5 lõikele 3 peaks komisjon kohandama III lisas nimetatud hõlmatud ainete loetelu ja nende klassifitseerimist tootekategooria- tesse ja keemiliste ainete klassidesse korrapäraselt ning vähemalt iga viie aasta järel. Nimetatud määrusele lisatud loetelu ajakohastati viimati aastal 2006, mistõttu tuleb seda ajakohastada nii, et see hõlmaks perioodi 2010-—-2015. (4) — Ainete arvu ning õigete ühendite ja klasside identifitsee- rimise keerukuse tõttu on liikmesriikide statistikaasutustel raske kasutust ja turuleviimist käsitleva teabe kogumise vahendeid nõuetekohaselt välja töötada. Seetõttu tuleks loetellu kaasata ainult need ained, millele on andnud identifitseerimisnumbri vähemalt üks kahest peamisest rahvusvaheliselt tunnustatud keemiliste ühendite või pestitsiidide registreerimise asutusest, Chemical Abstracts Service of the American Chemical Society (CAS) või Rahvusvaheline Pestitsiidide Määramise Koostöönõukogu (Collaborative International Pesticides Analytical Council, CIPAC). (5) — Käesoleva määrusega ettenähtud meetmed on kooskõlas Euroopa statistikasüsteemi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1185/2009 II lisa 2. jaos osutatud termin »töödeldud ala” tähistab töödeldud põhipindala, mille all mõis- tetakse ,vähemalt korra asjaomase toimeinega töödeldud kultuuri füüsilist pindala, olenemata kasutuskordade arvust”. Artikkel 2 Määruse (EÜ) nr 1185/2009 III lisa asendatakse käesoleva määruse lisaga. Artikkel 3 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. juuli 2011 (*) ELT L 324, 10.12.2009, lk 1. Komisjoni nimel president Jose Manuel BARROSO